Geweeg en te lig bevind | Verslanking
« Die chauvenismes
Fotos vir vetsug taak »
Geweeg en te lig bevind
Posted September 11, 2010 by eelt in Uncategorized.	Tagged: Australian Fat Studies conference, gewig, HAES, Kath, maerheid, mooi, oortuiging, skryf, Sleepydumpling, vetaanvaarding.	4 Kommentaar
Ek besef dikwels dat ek nie die ideale persoon was om die eerste Afrikaanse blog oor vetaanvaarding te begin nie. Nie omdat ek manlik is, en nie vet nie, maar veral omdat ek die verkeerde idee skep weens my ander blog, en te veel aangegaan het oor hoe mooi sommige vet vroue vir my is.
Vetaanvaarding gaan nie in die eerste plek (of tweede plek) oor mooi & sexy nie. Dit gaan oor om op te staan teen vet fobie, en die neiging in die mediese gemeenskap, media en samelewing wat al hoe harder probeer om vet mense te verneder “vir hul eie beswil”. Mens kan nie iemand tot maerheid verneder nie, en ‘n groot persentasie van vet mense sal altyd vet wees, ongeag wat hulle doen, hoeveel gewig hulle kort termyn verloor, en hoe hard ander mense hulle probeer maer kry.
Vetaanvaarding gaan daaroor om te sê: “ek het ‘n reg om te wees, te lyk en soveel te weeg soos ek gemaak is”, en “julle het geen reg om my te probeer verander nie”.
Soms is ek mismoedig oor my skryfvermoens en vermoe om ‘n saak te stel. As jy vet is, moenie dink dinge is maar soos hulle is, en jy moet dit maar so aanvaar nie. Daar is baie stemme wat opgaan, mense wat idees en hoop bied. Die afgelope paar dae was daar in Sydney die “Australian Fat Studies conference”.
By daardie konferensie was daar ‘n vrou, Kath, oftewel Sleepydumpling, ‘n voorlegging gemaak. Lees dit hier -dis ‘n absolute moet-lees. As jy net een vetaanvaarding / HAES blog wil lees (van die honderde wat daar is), dan is haar blog, Fat Heffalump, die een wat ek die sterkste kan aanbeveel. Wat ‘n helende en liefdevolle persoon is sy nie, en ek dink haar blog is uitstekend – goed vir enige iemand se menswees. Ja selfs mense wat nie vet is nie.
Wat my betref, ek gaan voort. Die feit dat hierdie blog sover ek weet nog steeds die enigste vet aanvaarding / HAES blog in Afrikaans is, pla my. Dit pla my dat ek so min bereik het, terwyl vet fobie voortstoom en al hoe erger word. As iemand beter as ek kan doen, sal ek baie, baie bly wees.
Posted by sleepydumpling on September 12, 2010 at 9:53 vm
Thank you so much for your kind words. As you have read my blog, I am assuming that it’s ok for me to comment here in English. I used Google translate to get as much of a translation as I could, so that I knew what your post was about, after I received the pingback telling me you had linked to my blog. Yay for Google Translate huh?
Again, thank you for your kind words, and I’m thrilled that Fat Acceptance is crossing borders, and languages to spread the word all around the world.
Posted by eelt on September 14, 2010 at 1:20 nm
Thank you, Kath, for writing in the way that you do. I really think your blog is an inspiration, and not least because your friendliness and love shines through.
And I like and support the way you refuse to accept the dull uniformity that companies in the beauty industry, media and so on, try to impose.
I have also previously recommended the Cysters United blog:
Posted by Twilight on September 13, 2010 at 8:42 vm
Enige vorm van diskriminasie is verkeerd. En ek dink jy doen goeie werk.